નવી દિલ્હી: દિલ્હી સરકારમાં પ્રધાન અને બલ્લી મારાનથી ‘અાપ’ના ધારસભ્ય ઈમરાન હુસેનના ભાઈ પર એક મહિલાએ છેડતી અને ધમકી અાપવાનો અાક્ષેપ કરીને પોલીસમાં ફરિયાદ કરી છે. અા ઘટનામાં પોલીસે એફઅાઈઅાર નોંધી છે. હજુ સુધી અારોપીની ધરપકડ કરાઈ નથી. અા વિસ્તારમાં રહેનારી ૨૬ વર્ષની મહિલાના જણાવ્યા મુજબ તે એક બિલ્ડિંગ બનાવી રહી છે. તેમનું કહેવું છે કે એનસીડીની નોટિસ અાવતાં તે પ્રધાન ઈમરાન હુસેનની ઓફિસ ગઈ હતી. ઈમરાનની ઓફિસ બલ્લી મારાનની ગલી કાસીમ જાનમાં છે.